Corpo humano

Para outros homónimos véxase Corpo (homónimos). O corpo humano é a estrutura física e material do organismo humano. Compoñentes do corpo humano
O corpo humano componse de cabeza, tronco e extremidades; os brazos son as extremidades superiores e as pernas as inferiores.
Compoñentes segundo Wang
Un dos sistemas de clasificación do corpo humano, con respecto aos seus compoñentes constituíntes, é o establecido por Wang e col. en 1992: Nivel atómico: hidróxeno, nitróxeno, oxíxeno, carbono, minerais.
Nivel molecular: auga, proteínas, lípidos, glícidos.
Nivel celular: intracelular, extracelular.
Nivel anatómico: tecidos muscular, adiposo, óseo, pel, órganos e vísceras.
Nivel corpo íntegro: masa corporal, volume corporal, densidade corporal.
Porque o corpo humano está organizado en diferentes niveis xerarquizados. Así, está composto de aparellos; a estes intégranos os sistemas, que á súa vez están compostos por órganos, conformados por tecidos, que están formados por células compostas por moléculas.
O corpo humano posúe máis de cincuenta billóns de células. Estas agrúpanse en tecidos, os cales se organizan en órganos, e estes en oito aparellos ou sistemas: locomotor (muscular e óseo), respiratorio, dixestivo, excretor, circulatorio, endócrino, nervioso e reprodutor. Niveis atómico e molecular
Os seus elementos constitutivos fundamentais son hidróxeno (H), osíxeno (O), carbono (C) e nitróxeno (N), presentándose outros moitos elementos en proporcións máis baixas (algúns, en proporcións moi baixas, os denominados oligoelementos). Estes átomos únense entre si para formaren moléculas, xa sexan inorgánicas, como a auga (que é o constituínte máis abundante do noso organismo, o 60 %) ou orgánicas como os glícidos, lípidos, e proteínas, que converten o ser humano nunha extraordinaria máquina complexa, analizada desde calquera nivel: bioquímico, citológico, histolóxico, anatómico. ..
Proporción dos principais elementos químicos do corpo humano: Nivel celular
A citoloxía é a rama das ciencias biolóxicas que estuda as células. A célula á a mínima unidade de vida. Todas as células humanas son eucariotas, como as células de todos os animais e plantas. Todas as células comparten uns elementos esenciais, como son a membrana envolvente, o citoplasma, rico en orgánulos nas células eucariotas, e un núcleo claramente diferenciado neste tipo de células, cunha membrana nuclear que envolve ao material xenético. O núcleo, é o "cerebro" organizador da célula, e segue un "programa" ou plan xeral coordinado, escrito, na especie humana, en 100. 000 xenes, ordenados en 23 pares de cromosomas. Cando o ser humano alcanza a idade adulta, o cuerpo componse de cerca de cen billóns de células. Nivel anatómico
A histoloxía ocúpase do estudo dos tecidos biolóxicos. Existen só uns poucos tecidos básicos, como o epitelial, o conxuntivo, o muscular e o nervioso, cos que o organismo se relaciona, se protexe, segrega substancias, mantén a súa forma, se despraza, coordina as súas funcións e se relaciona co medio. Nivel corpo íntegro
A pel do corpo humano ten unha superficie aproximada de 2 m², e o seu grosor varía entre os 0, 5 mm nas pálpebras aos 4 mm nos talóns. A densidade media do corpo humano é duns 933 kg/m³. A altura media (talle) dun adulto humano é aproximadamente de 1, 7 m.
O corpo humano segue en constante evolución, pero é un acabado de chegar ao planeta. Se consideráramos que a vida xurdira na Terra hai 24 horas, o ser humano (Homo sapiens) apenas viviría nos últimos 3 segundos.
A auga do corpo humano
A auga é o principal compoñente do corpo humano, que posúe un 75 % de auga ao nacer e cerca do 70 % na idade adulta. Aproximadamente o 60% de dita auga encóntrase no interior das células e, o resto, circula no sangue e baña os tecidos. É imprescindíbel para a existencia do ser humano, que non pode estar sen beber máis de cinco ou seis días sen poñer en risco a súa vida.
O corpo perde auga por medio dos excrementos, a suoración e a exhalación do vapor de auga no alento, en función do grao de actividade, temperatura, humidade ou outros factores. Posicións básicas do corpo en medicina
As posicións básicas en medicina son: Posición de Fowler: persoa sentada nun ángulo de 45º coas penas flexionadas e os pés en flexión dorsal.
Decúbito supino: persoa deitada sobre o seu lombo.
Decúbito lateral esquerdo ou dereito: persoa deitada coas penas estendidas e brazos paralelos sobre o lado esquerdo ou dereito.
Decúbito prono ou ventral: persoa deitada sobre a barriga (abdome) e peito, coa cabeza inclinada para un lado.
Posición de Sims: similar a decúbito lateral, apoiada sobre o lado esquerdo.